  Виталий Пронин Кылем арын яслиосын но нылпи садъёсын ватсаса 1 сюрс 154 инты усьтэмын.Ижын матысь аръёсы кылдытэмын луоз нылпи садъёсын ватсаса интыос усьтонъя программа. Та сярысь вераз Иж городлэн йырыз Юрий Тюрин. Кылем арын яслиосын но нылпи садъёсын ватсаса 1 сюрс 154 инты усьтэмын. 3 аресозь нылпиос пӧлын туннэ нуналлы черод ӧвӧл. Озьы ке но, матысь аръёсы нош ик шугъяськонъёс кылдыны быгатозы. Угось берло аръёсы нуныос ӧжыт уг вордско. Кылсярысь, 2015-тӥ арын Ижын 9 сюрс 787 пинал вордскиз, 2014-тӥ арен ӵошатыса, со ог 800-лы тросгес.- Россилэн нылпи садъёсын ватсаса интыос усьтонъя программаез туэ йылпумъяськиз,  - пусйиз Юрий Тюрин.  - Та сярысь табере асьмеос сюлмаськоно луом. Соин ик, нимысьтыз программа кутыса, мултэс уз луы. Талы коньдон чаклано городлэн бюджетаз. Элькун но юрттыны пумит уз луы, малпасько.Туэ Ижын 2 нылпи сад пуктозы:  одӥгез - Баранов урамын, кыкетӥез  - 8-тӥ микрорайонын. Кыкез но чакламын 220 пиналлы.Кылем арын яслиосын но нылпи садъёсын ватсаса 1 сюрс 154 инты усьтэмын.Элина Васильева Туспуктӥз А. Горбунов Теги: нылпиослы  